Abaoe eo bet sinet ar garta-mañ gant embregerezhioù bras (Henriot, Le Minor, Saveol...) hag aozadurioù liesseurt (Kambr Kenwerzh Greanterezh Kemper, Ouest-France...), stalioù bras (Intermarché, SuperU Gwern...) pe c’hoazh frammoù micherel (Kevre Breizh ar Sevel-Tiez). (Roll klok ar sinerien zo war hol lec’hienn, war bajenn an Ajañs diorren). Gant ar frammoù meneget a-us ez eus bet kaset da benn obererezhioù a bep seurt c’hoazh a-benn diorren implij ar brezhoneg war ar pemdez hag e lakaat war wel.